**ΧΑΝΙ ΜΠΑΛΤΑ**

ΤΟΥ ΑΛΚΙΒΙΑΔΗ ΑΡΑΠΟ(ΓΙΑΝΝΗ))

Πῶς ἡ ψυχή μου φθάνει

στοῦ Μπαλτᾶ τό χάνι

μέ κοτόπουλα στή γάστρα ψητά

πού σοῦ εὐφραίνουν τήν καρδιά.

Κοτόπουλα λεύτερης βοσκῆς

μέ πατάτες τῆς ὀρεινῆς γῆς

κάνουν τήν ἐξαίρετη νοστιμιά

καί θυμιέσαι γεύματα παλιά.

Θυμιέσαι χάνια παλιά

πού τώρα κέντρα τουριστικά

νά γίνουν πρέπει

μέ τήν πρόβλεψη πού πρέπει.

Εἶναι τό χάνι αὐτό

μακρυά ἀπό τόν Προυσό

στό δρόμο πού πάει στό Καρπενήσι

κι έχει κοντά του βρύση.

Γιάννης Μπαλτᾶς κρατεῖ αὐτό τό στέκι,

πῶς στέκεται μή τά ρωτᾶς, μή παρέκει,

στήν ἐρημιά αὐτός γνωστικός

στάθηκε στή γενέτειρα στητός.

Κυνηγάει λαγούς,

ἀγριογούρουνα καί ἀσβούς

κι’ ἄλλα ζουλάπια τοῦ βουνοῦ

καί… τήν ἀλεποῦ.

Μέ τό τσαπί σκαλίζει τή γῆ

γιά νά ἰδεῖ τήν προκοπή

καί νά μπορέσει νά σταθεῖ

στή γενέτειρά του γῆ.

Ἀγάπησε τή γενέτειρα καί τούς γονεῖς του,

μέ τό θάρρος τῆς ψυχῆς του

ἀγωνίζεται μόνος ἀπροστάτευτος στό τοπίο αὐτό

τό ἐξαίσιο τό Ἀλπικό.

 Χάνι Μπαλτᾶ Προυσοῦ, 1-10-1980